На основу члана 1 став 2 Закона о боравишној такси (“Службени лист Црне Горе”, бр. 011/04, 013/04 и “Службени лист Црне Горе”, број 073/10 и 048/15) и члана 34 став 1 тачка 8 Статута Општине Зета (“Службени лист Црне Горе – општински прописи”, бр.012/23), на \_\_ сједници одржаној дана \_\_.\_\_.2023. године, Скупштина општине Зета д о н о с и

ОДЛУКУ

о боравишној такси

Члан 1

Овом Одлуком уводи се боравишна такса на територији Општине Зета, утврђује њена висина као и вршење послова контроле прикупљања и плаћања боравишне таксе.

Члан 2

Висина боравишне таксе утврђује се у износу од **0,90** еура по особи и ноћењу.

**Члан 3**

Боравишна такса је новчани износ који плаћа лице које изван свог пребивалишта користи услуге смјештаја у смјештајном објекту у којем се обавља туристичка или угоститељска дјелатност

Члан 4

Боравишну таксу не плаћају:

1. дјеца до 12 година старости;
2. лица са тешким чулним и тјелесним сметњама (слијепи, глуви, дистрофичари и др.);
3. лица упућена на бањска и климатска лијечења, односно специјализовану рехабилитацију од надлежне љекарске комисије;
4. лица која обављају сезонске послове са пријављеним боравком у туристичком мјесту;
5. лица која непрекидно бораве у објекту за смјештај дуже од 30 дана;
6. учесници школских екскурзија, односно ученици и студенти чији боравак организују школе и факултети у оквиру редовних програма, одржавања спортских и културних манифестација;
7. страни држављани који су по међународним конвенцијама и споразумима ослобођени плаћања такса;
8. страни држављани који организовано, преко званичних хуманитарних организација, долазе ради пружања хуманитарне помоћи.

Лице из ставе 1 овог члана не плаћају боравишну таксу ако поднесу доказ о испуњавању услова утврђених у истом ставу (чланска карта, потврда школе, љекара, љекарски упут и др.)

Боравишну таксу умањену за 50% плаћају лица од 12 до 18 година старости и лица до 29 година старости која су чланови међународних омладинских организација и користе услуге ноћења у омладинским објектима за смјештај који су укључени у међународну мрежу омладинских објеката за смјештај ИYХЕ.

Члан 5

Послове контроле прикупљања и плаћања боравишне таксе као и вођење одговарајуће евиденције обавља надлежни порески орган Општине Зета.

Члан 6

Боравишна такса приход је Туристичке организације.

Члан 7

На сва питања која нијесу уређена овом Одлуком примјењују се одредбе Закона о боравишној такси.

Члан 8

Ова одлука ступа на снагу осмог дана од дана објављивања у "Службеном листу Црне Горе - општински прописи"

.Број : Д 32-016/23-

Анови, \_\_.\_\_.2023. године

СКУПШТИНА ОПШТИНЕ ЗЕТА

Лука Крстовић

Предсједник Скупштине

**О б р а з л о ж е њ е :**

Правни основ за доношење ове одлуке садржан је у одредбама члана 1 став 2 Закона о боравишној такси, којим је прописано да боравишну таксту својим прописом уводи општина.

Чланом 34 став 1 тачка 8 Статута Општине Зета прописано је да Скупштина уводи и утврђује општинске порезе, таксе, накнаде и друге сопствене приходе.

Боравишна такса је новчани износ који плаћа лице које изван свог пребивалишта користи услуге смјештаја у смјештајном објекту у којем се обавља туристичка или угоститељска дјелатност

Висина боравишне таксе је утврдјена у истом износу (0,90 еура) који је важио и док смо били општина у оквиру Главног града , а законски оквир за њену висину је од 0,10 еура до 1,00 еура.

Разлози за доношење ове одлуке су увођење сопствених прихода Општине Зета као и обезбјеђење средстава за рад Туристичке организације Зете.

Казнене одредбе за непоштовање ове Одлуке прописане су Законом о боравишној такси.